Nuwe vleisregulasies, en dis nou maar (boere)wors(Foto: Argieffoto) Dis nou maar wors: Een van Suid-Afrika se braaigunstelinge, boerewors, sal voortaan aan ŉ nuwe stel standaarde moet voldoen voordat dit verkoop mag word. Van die regulasies behels dat boerewors uit nie minder as 90% vleis en nie meer as 30% vet gemaak is nie. Benewens die vleis self, mag boerewors ook geen ander bestanddele as graan en/of stysel, asyn, speserye, kruie en/of sout, voedselbymiddels en water bevat nie. Thoko Didiza, minister van landbou, grondhervorming en landelike ontwikkeling, het op 26 Augustus ŉ hele rits nuwe regulasies in verband met die klassifikasie, verpakking en merk van sekere rou verwerkte vleisprodukte in die Staatskoerant bekendgemaak. Dit sluit in verskeie klassifikasies, spesifieke samestellingstandaarde en beperkings op die verkoop van rou verwerkte vleisprodukte, asook bepalings vir toepaslike produkname en verpakkingsmateriaal. Volgens die jongste regulasies op die Wet van Landbouprodukstandaarde verwys “rou boerewors” na enige wors wat verkoop word onder ŉ naam waarin die woord “boerewors” voorkom, of op sigself of in kombinasie met enige ander woord of uitdrukking, en wat aan die standaarde soos in die regulasies uiteengesit, voldoen. Die regulasies bepaal verder dat boerewors: Ander vleisprodukte wat in die regering se regulasies vir rou vleisprodukte gespesifiseer word, sluit in braaiwors, maalvleis, afval en hamburger-vleiskoekies (patties). Klik hier om die volledige dokument te lees.